13. Situationen i Republikken Moldova
- Før afstemningen
Hannes Swoboda
(DE) Hr. formand! Af tekniske årsager kunne vi socialdemokrater ikke undertegne det fælles beslutningsforslag inden for den tilladte tidsramme, men undertegnede det senere. Hele gruppen står bag det. Det siger jeg også især for vores rumænske kolleger med hr. Severin ved roret.
- Før afstemningen om punkt 10
Marian-Jean Marinescu
(EN) Hr. formand! Jeg vil gerne foreslå følgende mundtlige ændring til punkt 10: Jeg vil gerne tilføje hr. Sergiu Mocanus navn. Teksten ville lyde således: "... politisk motiverede arrestationer, såsom arrestationerne af Anatol Matasaru, Sergiu Mocanu og Gabriel Stati;".
